Predkladacia správa

Návrh nariadenia vlády Slovenskej republiky o požiadavkách na ochranu zamestnancov pred rizikami súvisiacimi s expozíciou biologickým faktorom pri práci vypracovalo Ministerstvo zdravotníctva Slovenskej republiky v súlade so zákonom č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov.

	Uvedená problematika je v Slovenskej republike v súčasnosti upravená v § 13v zákona Národnej rady Slovenskej republiky č. 272/1994 Z.z. o ochrane zdravia ľudí v znení neskorších predpisov a nariadením vlády SR č. 47/2002 Z.z. o ochrane zdravia pri práci s biologickými faktormi, ktoré sú zrušené s účinnosťou od 1. júna 2006 zákonom č. 126/2006 Z. z. o verejnom zdravotníctve a o zmene a doplnení niektorých zákonov.

V navrhovanej úprave je transponovaná smernica 2000/54/ES z 18. septembra 2000 o ochrane pracovníkov pred rizikami súvisiacimi s expozíciou biologickým činiteľom pri práci. 

Navrhovaná právna úprava ustanovuje požiadavky na ochranu zamestnancov pred rizikami súvisiacimi s expozíciou biologickým faktorom pri práci a  na požiadavky na predchádzanie týmto rizikám. Vzťahuje sa na všetky činnosti, pri ktorých zamestnanci sú alebo môžu byť pri práci exponovaní biologickým faktorom.

	Nariadenie vlády Slovenskej republiky nemá finančný, ekonomický, environmentálny vplyv, vplyv na zamestnanosť a podnikateľské prostredie.